Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Мијалче Стојанов со службена легитимација број 0005, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Кочани, со седиште на ул.,, Гоце Делчев,, бр. бб, Кочани, застапуван од ВД Директорот Благица Ѓеорѓиева и со Записник ИП1 број 16-39 од 30.11.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019,302/2020,311/2020,163/2021,294/2021,99/2022,236/2022 и 65/2023) го донесе следното

**Р Е Ш Е Н И Е**

 **СЕ ИЗРЕКУВА ОПОМЕНА** за утврдените неправилности и недостатоци под точка 1 и 2 од Записникот ИП1 бр.16-39 од 30.11.2023 година, затоа што постапено е спротивно на член 338 став 1 алинеја 1 од Законот, што претставува прекршок согласно член 350-а став 1 алинеја 1 од Законот на

 - Благица Ѓеорѓиева –ВД Директор на Центарот во време на сторување на прекршокот

 Се наредува на Благица Ѓеорѓиева, ВД Директор на ЈУ Меѓуопштински центар за социјална работа Кочани во време на вршење на контролниот инспекциски надзор, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1.Центарот, уредно да ги достави донесените решенија за престанок на правото на гарантирана минимална помош и да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решенијата и тоа: решение број УП1 08-303/5 од 17.10.20223 година за Г.Х., решение број УП1 08-1536/6 од 17.10.2023 година за Ј. Р. решение број УП1 08-577 од 17.10.2023 година за А. Р. решение број УП1 08-1600/5 од 17.10.2023 година за А.В., решение број УП1 08-309/5 од 22.11.2023 година за М. В. решение УП1 број 08-2157 од 16.10.2023 година за Р.А. решение УП1 број 08-673/5 од 16.10.20223 за Џ.М. решение УП1 број 08-1079/6 од 16.10.2023 за А.Г. решение УП1 број 08-1071/5 од 16.10.2023 година за С. А. решение УП1 број 08-947/2 од 17.10.2023 година за Д. Т., а за В. С. претходно да го преиспита донесеното решение за престанок на правото УП1 број 08-101/2 од 24.11.2023 година со примена од 10.08.2023 година, односно да обезбеди доказ дали Ј.С.член во домаќинството поседува регистрирано моторно возило за период 21.09.2022 година до 21.09.2023 година и по утврдување на целосната фактичка состојба, да донесе ново решение доколку е донесено во спротивност со Закон, согласно член 263, 301- 305 и член 338 став 1 алинеја 2 од Законот.

**Рокот за извршување на изречената инспекциска мерка изнесува 40 дена од приемот на решението.**

 2.Центарот, во предметот на Х.И.Д.корисник на правото на гарантирана минимална помош, по донесеното решение УП1-08-1016/23-11 од 17.10.2023 година за делумно поништување на конечните претходни решенија и со задолжување за враќање на неосновано примени средства во износ 12,550,00 денари, да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

 **Рокот за извршување на изречената инспекциска мерка изнесува 40 дена од приемот на решението.**

 3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 4. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторот за социјална заштита Мијалче Стојанов со службена легитимација број 0005, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Кочани, со седиште на ул.,,Гоце Делчев,, бр. бб, Кочани, застапувано од ВД Директорот Благица Ѓеорѓиева и состави Записник бр.16-39 од 30.11.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

 Предмет на надзорот беа изречените мерки определени со решение ИП1 број 16-39 oд 26.09.2023година, донесено од инспекторот за социјална заштита, за отстранување на недостатоците и неправилностите констатирани на записник број ИП1 16-39 од 18.09.2023 година, во предмети на корисници на право на гарантирана минимална помош.

 Од увидот во списите се констатира дека изречените мерки под точа 3 и 4 од Решението се извршени, а мерката под точка 1 и 2 се делумно извршени и со тоа постапено е спротивно на член 338 став 1 алинеја 1 од Законот за социјална заштита, што претставува прекршок согласно член 350-а став 1 алинеја 1 од истиот закон.

 При констатирање на прекршокот беше земен предвид член 76 став 2 од Законот за инспекциски надзор (,,Службен весник на РСМ,, бр.102/2019) каде е уредено дека делумното постапување по инспекцискиот акт, претставува основа за примена на инспекциска мерка во согласност со закон.

 Согласно член 336 став 1 од Законот за социјалната заштита, овластениот инспектор со решение изрекува опомена и определува рок во кој субјектот на инспекцискиот надзор е должен да ги отстрани неправилностите и недостатоците, по што се изрече опомена за ВД Директорот на Центарот и се донесе решение како во диспозитивот.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-39 од 07.12.2023 година.

 Инспектор за социјална заштита,

 **Мијалче Стојанов**